EkBass/fiwiki-20250220-pages-articles huggingface dataset:
Juha-Pekka Jalo

Juha-Pekka (J-P) Jalo (s. 18. toukokuuta 1957) on suomalainen urheiluselostaja, jonka päälajeja ovat jalkapallo ja jääkiekko. Hän on selostanut sekä radiossa että televisiossa, muun muassa kanavilla Auran Aallot, Canal+, MTV3, Nelonen ja Eurosport. Jalo aloitti selostajanuransa paikallisradio Auran Aalloissa vuonna 1985 ja lopetti uransa vuonna 2021. Jalo on toiminut myös lehtitoimittajana Iltalehdessä, Uudessa Suomessa ja kaupunkilehti Turkulaisessa, jossa hän oli päätoimittajana. Vuosina 1993–1994 hän juonsi televisiossa MTV3-kanavan viihdeohjelmaa Gladiaattorit. Jalo on selostanut seitsemän kertaa jalkapallon Mestarien liigan loppuottelun. Jääkiekon MM-kilpailuissa 2016 ja 2017 Jalo selosti Suomen pelit Radio Novalla ja Radio Cityssä. Vuodesta 2016 lähtien hän on selostanut Eurosportilla muun muassa jalkapalloa, jääkiekkoa ja yleisurheilua. Talviolympialaisissa 2018 Jalo selosti miesten sekä naisten jääkiekkoa Eurosportilla ja TV5:llä. HIFK:n SM-liiga-otteluita Jalo on selostanut Radio City Helsingille vuodesta 2015. Jalo on koulutukseltaan erityisopettaja. Hän on myös entinen Turun Palloseuran jalkapalloilija. Hän pelasi jalkapallourallaan myös yhdessä poikien maaottelussa. Myös hänen veljensä Timo ja Tomi olivat jalkapalloilijoita. Jalo sai sydäninfarktin syntymäpäivänään vuonna 2014. Hänelle tehtiin sydämen pallolaajennus Turun yliopistollisessa keskussairaalassa. == Julkaisut == * == Lähteet == Luokka:Suomalaiset jalkapalloilijat Luokka:Suomalaiset päätoimittajat Luokka:Suomalaiset urheiluselostajat Luokka:Vuonna 1957 syntyneet Luokka:Elävät henkilöt
Isojora

Isojora (Aegithina lafresnayei) on kaakkoisaasialainen varpuslintu. Sen elinympäristö käsittää Etelä-Myanmarin, Etelä-Thaimaan, Indokiinan, Etelä- Kiinan ja Malakan niemimaan. Lajista tunnetaan kolme alalajia. Gustav Hartlaub kuvaili lajin holotyypin Melakasta Malakan niemimaalta 1844.IBC Laji on nimetty Frédéric de Lafresnayen kunniaksi. == Lähteet == Luokka:Jorat
Intianjora

Intianjora (Aegithina nigrolutea) on eteläaasialainen varpuslintu. Sen elinympäristö käsittää Intian niemimaan ja Sri Lankan. George Frederick Leycester Marshall kuvaili lajin holotyypin Meerutista Uttar Pradeshista Intiasta 1876.IBC == Lähteet == Luokka:Jorat
Vesipallo kesäolympialaisissa 1968

Vuoden 1968 kesäolympialaisten vesipallo järjestettiin 14. - 26\. lokakuuta 1968 Méxicossa. Tämä oli 15. kerta kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 162 osanottajaa 15 eri maasta. ==Mitalistit== Kultaa Hopeaa Pronssia * * * Ozren Bonačić Dejan Dabović Zdravko Hebel Zoran Janković Ronald Lopatny Uroš Marović Đorđe Perišić Miroslav Poljak Mirko Sandić Karlo Stipanić Ivo Trumbić * * * Vadim Gulyaev Givi Chikvanaya Boris Grishin Aleksandr Dolgushin Aleksei Barkalov Yuri Grigorovsky Vladimir Semyonov Aleksandr Shidlovsky Vyacheslav Skok Leonid Osipov Oleg Bovin * * * András Bodnár Zoltán Dömötör László Felkai Ferenc Konrád János Konrád II Mihály Mayer László Sárosi János Steinmetz Endre Molnár Dénes Pócsik István Szívós ==Lopputulokset== Sija Maa 4\. 5\. 6\. 7\. 8\. 9\. 10\. 11\. 12\. 13\. 14\. 15\. Egypti ==Lähteet== *Sports-Reference: Water Polo at the 1968 Ciudad de México Summer Games 1968 Luokka:Kesäolympialaiset 1968
George Frederick Leycester Marshall

George Frederick Leycester Marshall (27. maaliskuuta 1843 - 7. maaliskuuta 1934) oli brittiläinen ammattisotilas, lintutieteilijä ja perhosten keräilijä. Marshall toimi kenraalimajurin arvoisena sotilaana Intian armeijassa. Hän tutki lintuja ja perhosia, ja nimesi useita uusia perhoslajeja, sekä linnuista intianjoran (Aegithina nigrolutea).ITIS Marshall kirjoitti teokset perhosista (The butterflies of India, Burmah and Ceylon, 1890) ja linnuista (Birds' Nesting in India: A Calendar of the Breeding Seasons, and a Popular Guide to the Habits and Haunts of Birds, 1877). Hänen veljensä Charles Henry Tilson Marshall oli myös sotilas ja lintutieteilijä. == Lähteet == Luokka:Brittiläiset ornitologit Luokka:Brittiläiset entomologit Luokka:Brittiläiset kenraalit Luokka:Vuonna 1843 syntyneet Luokka:Vuonna 1934 kuolleet
Charles Henry Tilson Marshall

Charles Henry Tilson Marshall (8. heinäkuuta 1841 - 20. tammikuuta 1927 Lontoo) oli brittiläinen sotilas ja lintutieteilijä. Marshall opiskeli Oxfordin yliopistossa ja liittyi Intian armeijaan 1859. Hän palveli everstin arvoisena upseerina Punjabissa, Himalajalla ja Hyderabadissa, ja palasi Englantiin 1896. Vapaa-aikoinaan hän tutki ja keräsi lintuja, ja toimitti ne Allan Octavian Humelle. Hän julkaisi veljensä George Frederick Leycester Marshallin kanssa teoksen Monograph of the Capitonidae, or Scamorial Barbets (1870-1871), sekä lintutieteellisiä artikkeleita Ibis-lehdessä. Marshall kirjoitti yhdessä Allan Octavian Humen kanssa kolmiosaisen teoksen The Game Birds of India, Burmah and Ceylon (1878 ja 1880). Marshall avioitui Laura Pollockin kanssa, ja heillä oli ainakin kaksi lasta: hyönteistutkija, tohtori Guy A. K. Marshall, ja kirjailija Maud Diver. == Lähteet == *http://www3.interscience.wiley.com/cgi-bin/fulltext/119873279/PDFSTART Luokka:Brittiläiset ornitologit Luokka:Vuonna 1841 syntyneet Luokka:Vuonna 1927 kuolleet
Private Snafu

thumb|Private Snafu Private Snafu () oli päähahmo Yhdysvaltain maavoimien animaatiotekniikalla toteutetussa koulutuselokuvasarjassa, jota tehtiin vuosina 1943-1945\. Hahmon nimi tulee yhdysvaltalaisesta sotilasslangista, jossa SNAFU on lyhenne sanoista Situation Normal, All Fucked/Fouled Up. Hahmon luoja oli Armed Forces Motion Picture Unitin johdossa ollut elokuvaohjaaja Frank Capra. Private Snafu -elokuvia tehtiin kaikkiaan 28 kappaletta. Niistä 25 tuotti Warner Bros., UPA tuotti kaksi ja Harman-Ising Studio yhden. Elokuvien ohjaajina olivat muun muassa Chuck Jones, Frank Tashlin ja Bob Clampett. Snafun ääniroolin esitti Mel Blanc. Elokuvien käsikirjoittajina olivat Theodor "Dr. Seuss" Geisel ja P. D. Eastman. Private Snafu on Yhdysvaltain armeijan huonoin sotilas, joka tekee kaiken väärin ja usein kuolee oman toimintansa seurauksena. Elokuvien aiheina olivat muun muassa suojautuminen taudeilta ja asekoulutus. Normandian maihinnousun lähestyessä useissa elokuvissa käsiteltiin varomattomien puheiden aiheuttamia riskejä. ==Lähteet== ==Aiheesta muualla== * Private Snafu -elokuvia Internet Archivessa Luokka:Yhdysvaltalaiset animaatioelokuvat Luokka:Yhdysvaltain asevoimat Luokka:Piirroshahmot Luokka:Kuvitteelliset sotilaat Luokka:Propagandaelokuvat Luokka:Propaganda Yhdysvalloissa
Las Vegas Strip

Las Vegas Strip on noin 6,8 kilometriä pitkä osa Las Vegas Boulevardia, joka sijaitsee pääosin Clarkin piirikunnan epäitsenäisten asutuskeskusten (), Paradisen ja Winchesterin alueilla, ollen suoraan Clarkin piirikunnan hallinnon alaisuudessa. Vastoin yleistä luuloa Strip ei kuulu Las Vegasin kaupunkiin, lukuun ottamatta hyvin pientä osaa. Ainoa Stripin alueen hotelli- kasino, joka sijaitsee Las Vegasin kaupungin alueella, on Stratosphere Las Vegas. Suurin osa maailman suurimmista hotelleista ja kasinoista sijaitsee Las Vegas Stripillä tai sen välittömässä läheisyydessä. Maailman 25 suurimmasta hotellista (huoneluvulla mitattuna) 19 sijaitsee Las Vegas Stripillä. Niiden yhteenlaskettu kapasiteetti on 67 000 huonetta. Alun perin Las Vegas Boulevardin nimi on ollut Arrowhead Highway tai Los Angeles Highway. Strip on nimetty Los Angelesin poliisilaitoksen konstaapeli Guy McAfeen kotikaupungin Sunset Stripin mukaan. == Aiheesta muualla == Luokka:Yhdysvaltain kadut Luokka:Nevadan tiet Luokka:Clarkin piirikunta (Nevada) Luokka:Las Vegas
Kelta-asitti

Kelta-asitti (Philepitta schlegeli) on Madagaskarin kotoperäinen varpuslintu. Se elää saaren pohjois-, luoteis- ja länsiosissa. Hermann Schlegel kuvaili lajin holotyypin Madagaskarista 1867.IBC == Lähteet == Luokka:Asitit
Myskikauris

Myskikauris eli myskihirvi (Moschus moschiferus)Myskikauris (myskihirvi) – Moschus moschiferus laji.fi Suomen Lajitietokeskus on itäaasialainen uhanalainen sorkkaeläinlaji. Aiemmin se luettiin hirvieläinten heimoon, mutta nykyisen luokituksen mukaan se kuuluu myskikauriiden heimon ainoaan sukuun Moschus. Myskikauris on yksi niistä eläinlajeista, joissa esiintyy hirvikärpäsiä.Hirvikärpänen == Ulkonäkö ja koko == Myskikauris on 40–50 cm korkea, ruskea ja sillä on tanakka vartalo. Uroksilla on 6–7 cm pitkät suusta ulos työntyvät kulmahampaat, joita ne käyttävät aseenaan. Uroksella on vatsapuolella pieni pussi, jossa sillä on myskiä erittäviä rauhasia.Hannes Salovaara ja Jorma Soveri, Eläinten Maailma, Nisäkkäät 1, Otava 1953 == Ravinto == Myskikauris syö talvisin lähinnä puiden jäkäliä ja kesällä niittyjen ruohoa. == Lähteet == == Aiheesta muualla == *Global Biodiversity Information Facility (GBIF): Moschus moschiferus *University of Michigan, Animal Diversity Web (ADW): Moschus moschiferus, Siberian musk deer *Pherobase: Semiochemicals of Moschus rnoschiferus, the Siberian musk deer Luokka:Myskihirvet Luokka:Uhanalaiset nisäkkäät
Aleksi Delikouras

Aleksi Delikouras (s. 23. tammikuuta 1990 Helsinki) on suomalainen elokuvaohjaaja ja kirjailija. Hän opiskelee elokuvaohjausta Aalto- yliopistossa. Delikouras on ohjannut ja käsikirjoittanut televisiosarjan Nörtti: DragonSlayer666 sekä kirjoittanut FatalNinja-kirjasarjan Kristina Delikouraksen kanssa sekä Nörtti-kirjasarjan. Delikourasin ohjaama ensimmäinen pitkän elokuvateatterielokuva: Pekko Pesosen käsikirjoittaman Punttikomedia sai ensi-iltansa syksyllä 2022. Hänen ohjaamansa toinen pitkä elokuva, Spede Pasasesta, sai ensi-iltansa syksyllä 2023. == Ohjaajana, käsikirjoittajana == Ohjaukset Ohjaukset Ohjaukset Vuosi Nimi Tyyppi 2014 Huono paimen lyhytelokuva 2016 Bollinger lyhytelokuva 2017 Nörtti: DragonSlayer666, 1. tuotantokausi televisiosarja 2018 Nörtti: DragonSlayer666, 2. tuotantokausi televisiosarja 2019 Nörtti: DragonSlayer666, 3. tuotantokausi televisiosarja 2021 Souturetki lyhytelokuva Pahan väri televisiosarja 2022 Punttikomedia elokuva 2023 Spede elokuva Käsikirjoitukset Käsikirjoitukset Käsikirjoitukset Vuosi Nimi Tyyppi 2016 Ex-onnelliset, 1. tuotantokausi televisiosarja 2017 Nörtti: DragonSlayer666, 1. tuotantokausi televisiosarja 2018 Nörtti: DragonSlayer666, 2. tuotantokausi televisiosarja 2019 Nörtti: DragonSlayer666, 3. tuotantokausi televisiosarja 2021 Karkurit televisiosarja 2022 Ivalo televisiosarja == Kirjat == * * * * * * * * == Lähteet == == Aiheesta muualla == * * * Tekijä: Aleksi Delikouras Yle Areena. 10.12.2014. Luokka:Suomalaiset lasten- ja nuortenkirjailijat Luokka:Suomalaiset televisionäyttelijät Luokka:Vuonna 1990 syntyneet Luokka:Elävät henkilöt Luokka:Suomalaiset elokuvaohjaajat
Samettiasitti

Samettiasitti (Philepitta castanea) on Madagaskarin kotoperäinen varpuslintu. Se elää saaren itäosan sademetsävyöhykkeessä. Philipp Ludwig Statius Müller kuvaili lajin holotyypin Madagaskarista 1776.IBC == Lähteet == Luokka:Asitit
FatalNinja

FatalNinja on Aleksi Delikouraksen ja Kristina Delikouraksen kirjoittama kirjasarja, josta on julkaistu kolme osaa: *Soturioppilas (2009, WSOY) *Varjosoturi (2010, WSOY) *Soturikaste (2011, WSOY) ==Juoni== ===Soturioppilas=== Nuori soturioppilas Hinetoshi myy mausteita mestarinsa kanssa Japanin syrjäseuduilla. Pian heidän korviinsa kantautuu huhu, jonka mukaan keisarin poika on sairastunut parantumattomasti. Hinetoshin mestari, Nageru päättää keksiä lääkkeen sairauteen ja viedä sen palatsiin. Hän jättää Hinetoshin täksi ajaksi Suuren rukouksen temppeliin, jossa sijaitsee kuuluisa taistelukoulu. Pian Hinetoshi joutuu keskelle piinaavia ristiriitoja ja valtataistelua, jossa panoksena on temppelin ja keisarikunnan tulevaisuus. ===Varjosoturi=== Kirjasarjan toisessa osassa kuuluisan ninjaklaanin viimeinen perillinen, Hinetoshi, löytää oman paikkansa Suuren rukouksen soturikoulussa, kun temppeliin hakeutuu turvaan keisarin toiseksi vanhin poika, Hotaru. Prinssi herättää kaikissa ihailua, mutta Hinetoshin luottamusta hän ei saa puolelleen. Uusien taisteluoppien avulla oppilaiden tulisi selvitä hengissä voittamattomien varjosotureidenkin yllätyshyökkäyksistä. Hinetoshille määrätty opettaja, vanhan koulukunnan munkki Usagi Toki, tuntuu kuitenkin olevan kiinnostuneempi kirjakääröistään kuin taistelutaidoista. Hinetoshia piinaavat painajaismaiset näyt pakottavat hänet etenemään pikavauhtia opettajasta huolimatta. ===Soturikaste=== Kolmannessa osassa varjosoturi, Matsume valtaa Suuren rukouksen temppelin taistelukoulun, jolloin Hinetoshi joutuu lähtemään opettajansa ja ystäviensä kanssa maanpakoon. Vihollisen vakoojat ovat soluttautuneet kaikkialle, keisarin palatsia myöten, eikä Hinetoshi voi luottaa kehenkään. Seurueen piileskellessä satamakaupungissa vihollinen punoo juoniaan. Keisarikuntaa uhkaa sota, jonka vain Hinetoshi voi estää. Hinetoshin soturikoulutus on kuitenkin vielä pahasti kesken, eikä hän välttämättä kykene estämään hänelle määrättyä tehtävää. ==Henkilöitä== *Hinetoshi: Kirjasarjan päähenkilö, joka on ninjasuvun viimeinen perillinen. Hänen vanhempansa kuolivat Baruno-verilöylyssä. *Ayame: Hinetoshin sisar. *Prinssi Hotaru: Keisarin toiseksi vanhin poika. *Usagi Toki: Temppelin vanha ja sokea munkki, joka toimii opettajana. *Takenoko Kakesako: Suuren rukouksen temppelin oppilas, joka pyrkii aiheuttamaan Hinetoshille ongelmia. *Takeshi: Nuorin soturioppilaista. *Matsume: Varjosoturi, joka uhkaa temppelin oppilaista sarjan kolmannessa osassa. == Lähteet== Luokka:Kirjasarjat Luokka:Suomalaiset romaanit Luokka: Nuortenkirjat
El Dorado (elokuva)

El Dorado (engl. El Dorado) on Howard Hawksin ohjaama yhdysvaltalainen lännenelokuva vuodelta 1967. Sen juoni on hyvin samankaltainen kuin Hawksin Rio Bravossa (1959), ja hän teki vielä kolmannenkin hyvin samankaltaisen lännenelokuvan, Rio Lobon. Kaikissa niissä pääosaa näyttelee John Wayne. El Doradossa pääosissa ovat Waynen lisäksi Robert Mitchum ja nuori James Caan. ==Juoni== Cole Thornton (Wayne) saapuu El Dorado -nimiseen pieneen kylään. Siellä hän tapaa vanhan tuttavansa J. P. Harrahin (Mitchum). Paikallinen pomo Bart Jason pyytää Colea ”vuokrapyssyksi”, mutta Cole kieltäytyy. Paluumatkalla Jasonin luota hän ampuu vahingossa erästä MacDonaldin poikaa ja vie pojan kotitilalleen. Sitten MacDonaldin tytär ampuu Colea. Cole jää henkiin, mutta luoti jää selkään. Tämän jälkeen Cole lähtee El Doradosta. Kun hän palaa puolen vuoden päästä, hänellä on Mississippi-niminen nuori mies (James Caan) mukanaan. Mississippi heittää veistä äärimmäisen taitavasti, mutta on ampujana täysin toivoton; J. P. on alkoholisoitunut. He saavat kuitenkin seriffin kuntoon ja lähtevät hakemaan MacDonaldin toisen pojan ampujaa. Selkkauksessa J. P. saa luodin jalkaansa. Samalla he pidättävät Jasonin ja laittavat hänet putkaan odottamaan liittovaltion seriffiä. Cole jää vangiksi, ja hänet vaihdetaan Jasoniin. Myöhemmin MacDonaldin kolmas poika joutuu vangiksi, ja MacDonaldin on vaihdettava hänet vesioikeuksiinsa. He onnistuvat kuitenkin saamaan Saul MacDonaldin takaisin, ja Cole ottaa mittaa McLeodista ja voittaa hänet. ==Arviot== Wayne ja Mitchum kannattelevat elokuvaa roolitöillään, arvioi P. A. Tv-viikossa. Hän pitää elokuvaa tyypillisenä hawksilaisena sekoituksena. Iltalehden Petri Immonen kirjoitti vuonna 1984 elokuvan olevan kiinnostava lähinnä Hawksin viimeisenä ohjaustyönä, mutta vangitsee silti kahden tunnin verran vaikka henkilöhahmot eivät ole järin uskottavia. == Näyttelijät== == Lähteet == == Aiheesta muualla == * Luokka:Yhdysvaltalaiset lännenelokuvat Luokka:Vuoden 1966 yhdysvaltalaiset elokuvat Luokka:Howard Hawksin ohjaamat elokuvat
Jumpin’ Jack Flash

”Jumpin’ Jack Flash” on The Rolling Stonesin vuonna 1968 vain singlenä julkaistu kappale. Se oli paluu albumien Between the Buttons ja Their Satanic Majesties Request psykedeelisten kokeilujen jälkeen takaisin yhtyeen blues- juurille. Kappaleen nimen keksi Keith Richards puutarhurinsa Jack Dyerin nimestä. Luokka:The Rolling Stonesin kappaleet Luokka:Vuoden 1968 kappaleet
BlackBerry (yritys)

BlackBerry Limited (aik. Research In Motion Limited) on kanadalainen langattomia päätelaitteita valmistanut elektroniikkayhtiö, joka tunnetaan parhaiten BlackBerry-mobiililaitteen kehittäjänä. Yhtiön pääkonttori sijaitsee Waterloossa Ontarion provinssissa Kanadassa. ==Historiaa== Yritys perustettiin nimellä Research In Motion vuonna 1984. Ennen BlackBerryn kehittämistä yritys työskenteli RAM Mobile Datan ja Ericssonin kanssa Mobitex-verkkojen kaksisuuntaistamiseksi mobiiliin tiedonsiirtoon ja sähköpostipalveluun. RIM esitteli vuonna 1995 laitteen, jolla käyttäjä kykeni lähettämään ja vastaanottamaan viestejä langattomasti internetin välityksellä. Ensimmäinen BlackBerry-laite esiteltiin vuonna 1999, jolloin se oli kaksisuuntainen tekstihakulaite. Niin sanotuksi älypuhelimeksi se kehittyi vuonna 2002, jolloin siihen lisättiin puhelinominaisuus, tekstiviestit, verkkoselain ja sähköposti. Research In Motion osti QNX Software Systemsin vuonna 2006 ja sai haltuunsa QNX reaaliaikaisen käyttöjärjestelmän. Yritys on toiminut nimellä BlackBerry tammikuusta 2013 alkaen. Yhtiö ilmoitti syyskuussa 2016 lopettavansa älypuhelimien valmistamisen ja jatkossa ainoastaan lisensoivansa alustaansa muille valmistajille. BlackBerry ja Renesas Electronics ovat julkistaneet aikomuksen kehittää itseajavaa autoa perustuen QNX- käyttöjärjestelmään ja -teknologiaan. == Lähteet == ==Aiheesta muualla== *Yrityksen kotisivu Luokka:Matkapuhelinvalmistajat Luokka:Kanadalaiset elektroniikkayhtiöt Luokka:Kanadalaiset pörssiyhtiöt Luokka:Tietotekniikan tuotemerkit
Uskonto Kroatiassa

Kroatian perustuslaki takaa uskonnonvapauden ja uskonnolliset yhdyskunnat ovat sen mukaan yhdenvertaisia lain edessä. Julkiset koulut opettavat uskontoa yhteistyössä valtion kanssa sopimuksen tehneiden yhdyskuntien kanssa, mutta osallistuminen ei ole pakollista. Yhdysvaltain ulkoministeriön teettämän tutkimuksen mukaan noin 85 % kroatialaisista kuuluu roomalaiskatoliseen kirkkoon, 6 % on ortodokseja ja vähemmän kuin 5 % on muslimeita, juutalaisia tai muihin uskontokuntiin kuuluvia. ==Lähteet== *
Jason Arnold

Jason Arnold on yhdysvaltalainen laulaja. Hän on Hypnogaja-yhtyeen laulaja. Hän on äänittänyt sivuprojektina Devil May Cry 4 -videopelin soundtrackin nimeltä ”Shall Never Surrender”. Luokka:Yhdysvaltalaiset laulajat Luokka:Syntymävuosi puuttuu Luokka:Elävät henkilöt
Kuka on Timi Lexikon

__NOTOC__ Kuka on Timi Lexikon on suomalaisen rap-artisti Timi Lexikonin vuonna 2006 julkaistu mixtape. == Kappaleet == # Intro # Kuulumisia (mukana Sauna Ent.) # Tulilinjalla # Draped Up # Big Pimpin' # Vesilinjalla # Pistän sut lauteille (mukana Sauna Ent.) # Ei välii # Slow Down # Oota hetki! # Baksit kouraan # Tää on mun nainen pt. 2 # Älä nukahda (mukana David Ruffein) # Do Ya Thang # Samaa vanhaa # Kengät # Määränpäänä mikä tahansa # Yummy Bingham - Is It Good to You (remix) (mukana Timi Lexikon) == Aiheesta muualla == * Albumin arvostelu Tuoreetplatat -sivustolla Luokka:Timi Lexikonin albumit Luokka:Vuoden 2006 albumit Luokka:Suomalaiset mixtapet
Vähät valitan

__NOTOC__ Vähät valitan on Timi Lexikonin esikoisalbumi, joka julkaistiin 2. kesäkuuta 2010 levymerkillä Karma Musiikki. Levyltä julkaistiin single "Reivaa", ja siitä kuvattiin musiikkivideo. Singlen tuotannosta vastaa Saurus -yhtyeestä tuttu Pik3. Myös kappaleesta "Huasteleppa levveemmin" on julkaistu musiikkivideo. == Taustatietoa == Albumia varten tehtiin yli 40 kappaletta. 500 Facebook-fanin rajan rikkouduttua Timi Lexikon julkaisi ilmaiseksi ennen kuulemattoman kappaleen "Halusit tätä", jota ei löydy albumilta. Uusi ilmaiskappale julkaistaan aina jokaista 250 uutta fanisivulle liittynyttä jäsentä kohden.http://www.basso.fi/keskustelu/62073/timi-lexikon-vahat- valitan-262010-karma Timi Lexikonin kotisivuilla on myös ladattavissa "Reivaa" -kappaleen remix-paketti, joka antaa kenelle tahansa mahdollisuuden tehdä kappaleesta oma remix. Myös muista levyn kappaleista on tulossa remix- paketteja sivuille. ===Julkaistut bonuskappaleet=== * Halusit tätä * Reivaa (Ipa Remix) * Ei yhtään liikaa * Anna armoo (mukana Tuukka) * Iisimmin * Jäällä, jäässä ja jään alla == Kappaleet == # # # # # # # # # # # # Kappale "Votkapullo" sisältää samplen Tallarin "Uuteen nousuun" -kappaleesta. == Tuottajat == * Lalle: 1, 5, 6 * Pik3: 2, 12 * Lalle & Ipa: 3 * Ipa: 4, 7, 8, 9 * Joniveli: 10 * Prea1: 11 == Lähteet == Luokka:Vuoden 2010 esikoisalbumit Luokka:Timi Lexikonin albumit
Clarkin piirikunta (Nevada)

Clarkin piirikunta on piirikunta Yhdysvalloissa Etelä-Nevadassa. Se rajoittuu idässä Arizonan ja lännessä Kalifornian osavaltioihin. Piirikunnan asukasluku on vuoden 2010 väestönlaskennan mukaan 1 951 269, joka on noin kaksi kolmasosaa koko Nevadan osavaltion väestöstä. Piirikunnan alueella sijaitsee osavaltion väkirikkain ja kasinoistakin tuttu kaupunki Las Vegas, joka on myös piirikunnan hallinnollinen keskus. Myös piirikunta itsessään on erittäin suosittu turistikohde yli 150 000 hotelli- ja motellihuoneella. Las Vegas Strip, joka on monen maailmankuulun hotelli-kasinon koti, ei kuulu vastoin yleistä luuloa Las Vegasin kaupunkiin, vaan sijaitsee pääosin Clarkin piirikunnan epäitsenäisten asutuskeskusten () Paradisen ja Winchesterin alueilla ja on suoraan piirikunnan hallinnon alaisuudessa. Hyvin pieni osa Stripistä ulottuu myös Enterprisen epäitsenäiselle alueelle ja Las Vegasin kaupunkiin. Itse asiassa Stratosphere Las Vegas Stripin pohjoispäässä on ainoa hotelli-kasino, joka sijaitsee Las Vegasin kaupungin alueella. Clarkin piirikunta on perustettu 5. helmikuuta 1909 jakamalla Lincolnin piirikunta. ==Asutuskeskukset== ===Kaupungit=== * Boulder City * Henderson * Las Vegas (piirikunnan hallintokaupunki) * North Las Vegas * Mesquite ===Asutuskeskukset ilman itsehallintoa=== * Blue Diamond * Mountain's Edge * Bunkerville * Cal- Nev-Ari * Enterprise * Fort Mojave intiaanireservaatti (osittain) * Goodsprings * Indian Springs * Laughlin * Moapa Town * Moapa Valley * Mount Charleston * Paradise * Sandy Valley * Searchlight * Spring Valley * Summerlin South * Sunrise Manor * Whitney (entinen East Las Vegas) * Winchester ===Muut taajama-alueet ilman itsehallintoa=== * Arden * Cactus Springs * Cottonwood Cove * Coyote Springs (suunnitteilla) * Glendale * Jean * Logandale * Mountain Springs * Nelson kutsutaan myös Nelson Landing * Overton * Primm * Sloan == Lähteet == == Aiheesta muualla == *
Rømme

Rømme on hapankermaa ja ranskankermaa muistuttava täyteläinen norjalainen maitotuote. Rømme valmistetaan joko täysmaidon ja kerman sekoituksesta tai kermasta, ja se sisältää 10–35 prosenttia rasvaa. Rasvaisinta on perinteinen seterrømme, jota käytetään rømmegrøtin valmistamiseen. Kevyempi lettrømme sisältää yleensä 20 prosenttia rasvaa mutta ei sovellu kuumennettavaksi. Rømmen ja ranskankerman suurin ero on se, ettei rømmea ranskankerman tapaan homogenoida. Tämän vuoksi se ei sovellu keittämiseen. ==Lähteet== Luokka:Maitotuotteet Luokka:Norjalainen keittiö
They Don’t Care About Us

They Don’t Care About Us on yhdysvaltalaisen laulajan Michael Jacksonin neljäs vuoden 1995 albumilta HIStory: Past, Present and Future, Book I julkaistu single. Se julkaistiin huhtikuussa 1996. Jackson on sanoittanut ja säveltänyt kappaleen itse. Sille tehtiin kaksi musiikkivideota, jotka ohjasi yhdysvaltalainen elokuvaohjaaja Spike Lee. Ensimmäisenä julkaistu video kuvattiin Brasilian kaupungeissa Rio de Janeirossa ja Salvadorissa, toisena julkaistu video taas yhdysvaltalaisessa vankilassa. == Kappaleet == Japanin ja Yhdysvaltojen single Järjestys Kappale Kesto 1\. ”They Don’t Care About Us” 4:48 2\. ”They Don’t Care About Us” (Dallas Main Mix) 7:56 3\. ”They Don’t Care About Us” (Charles Full Joint Mix) 5:00 4\. ”They Don’t Care About Us” (Love to Infinity Walk in the Park Mix) 7:20 5\. ”They Don’t Care About Us” (Love to Infinity Classic Paradise Mix) 7:51 6\. ”They Don’t Care About Us” (Track Master’s Radio Mix) 4:09 7\. ”Rock with You” (Frankie Knuckles Favorite Club Mix) 7:39 8\. ”Earth Song” (Hani’s Extended Radio Experience) 7:55 Itävallan single Järjestys Kappale Kesto 1\. ”They Don’t Care About Us” 4:48 2\. ”They Don’t Care About Us” (Dallas Main Mix) 7:56 3\. ”They Don’t Care About Us” (Love to Infinity’s Anthem of Love Mix) 7:46 4\. ”They Don’t Care About Us” (Love to Infinity Walk in the Park Mix) 7:20 5\. ”They Don’t Care About Us” (Love to Infinity Classic Paradise Mix) 7:51 6\. ”They Don’t Care About Us” (Love to Infinity Hacienda Mix) 7:13 Visionary single * CD-puoli # ”They Don’t Care About Us” (lyhyt versio) – 4:09 # ”They Don’t Care About Us (Love to Infinity Walk in the Park Mix) – 7:49 * DVD-puoli # ”They Don’t Care About Us (musiikkivideo) == Aiheesta muualla == * Ensimmäinen kahdesta musiikkivideosta * Kappaleen sanat Luokka:Vuoden 1996 kappaleet Luokka:Michael Jacksonin kappaleet
Grand établissement

Grands établissements on Ranskassa korkeampia valtiollisia oppilaitoksia tarkoittava järjestelmä. Niitä pidetään arvostetuimpina tieteen ja tutkimuksen laitoksina, jotka asettuvat tavallisten yliopistojen yläpuolelle. Niihin kuuluvat:Les Grands Établissements, Sorbonne.fr, viitattu 7.11.2021 * Conservatoire national des arts et métiers (CNAM) * Collège de France * École Centrale des Arts et Manufactures * École nationale des chartes * École nationale de l’aviation civile (ENAC) * École Nationale Supérieure d'Arts et Métiers (ENSAM) * École Nationale Supérieure des Sciences de l'Information et des Bibliothèques * École pratique des hautes études (EPHE) * École des hautes études en sciences sociales (EHESS) * Groupe des Écoles des Télécommunications (GET) * Sciences Po (Fondation Nationale des Sciences Politiques ja Institut d'études politiques de Paris) * Institut national des langues et civilisations orientales (INALCO) * Institut de Physique du Globe de Paris (IPGP) * Muséum national d'Histoire naturelle (MNHN) * Observatoire de Paris * Palais de la Découverte * Institut polytechnique de Grenoble eli (INP Grenoble) ==Katso myös== * Grandes écoles == Lähteet == ==Aiheesta muualla== * Research and higher education institutions in France Luokka:Ranskan tutkimuslaitokset Luokka:Ranskan yliopistot ja korkeakoulut
Grandes écoles

Grandes écoles ovat ranskalaisia yliopistoja, jotka ovat olemassa maan muun korkeakoululaitoksen rinnalla. Nämä yliopistot ovat erikoistuneet teknisiin tieteisiin, talouteen tai humanistisiin tieteisiin, ja ne ovat yleensä omalla alallaan arvostetuimpia. Ne ovat suuntautuneet erityisesti perustutkimukseen, kun taas grand établissement -laitoksilla on vastaava asema tutkimuksessa ja tutkijakoulutuksessa. Yleensä grandes écoles -korkeakoulujen pääsyvaatimukset ovat hyvin korkeat, ja niihin kuuluu sekä suullinen että kirjallinen osuus. Ylioppilastutkinnon suoritettuaan monet käyttävät ainakin yhden välivuoden sisäänpääsykokeisiin valmistautumiseen. Yleisesti noin 5 % hakijoista saa hakuprosessin jälkeen opiskelupaikan. Grandes écoles yliopistoilla onkin maine selektiivisinä, arvovaltaisina instituutioina, joskin niitä on kritisoitu elitistisistä piirteistä. Opiskelijat nousevat yleensä Ranskan yhteiskunnassa johtotehtäviin. Esimerkkejä oppilaitoksista: == C == *CentraleSupélec *CPE Lyon == E == * ENSEEG * ESSEC * École Centrale de Lille * École centrale de Lyon * École Centrale de Nantes * École des hautes études commerciales de Paris * École des Mines de Douai * École Nationale d'Administration * École Nationale Supérieure Agronomique de Montpellier * École Nationale Supérieure d'Agronomie et des Industries Alimentaires * École Nationale Supérieure d'Arts et Métiers * École Nationale Supérieure d'Électronique, d'Électrotechnique, d'Informatique, d'Hydraulique, et de Télécommunications * École Nationale Supérieure d'ingénieurs en Informatique Automatique Mécanique énergétique Electronique * École Nationale Supérieure de Chimie de Montpellier * École nationale supérieure des mines de Nancy * École nationale supérieure des mines de Paris * École Nationale Supérieure des Télécommunications * École Nationale Supérieure des Télécommunications de Bretagne * École nationale supérieure de techniques avancées * École nationale de l'aviation civile * École Nationale de la Statistique et de l'Administration Économique * École nationale des ponts et chaussées * École Normale Supérieure * École Normale Supérieure de Cachan * École normale supérieure de Lyon * École Polytechnique * École Spéciale Militaire de Saint-Cyr * École Supérieure d'Électricité * École Supérieure de Commerce de Paris * École Supérieure de Commerce de Pau * École Supérieure de Commerce de Rouen == G == * Grenoble École de Management == I == * ICN Business School * IECS * INSA * INSA Rennes * INSA Toulouse * Institut d'Etudes Politiques de Paris * Institut d'Informatique d'Entreprise * Institut Européen d'Etudes Commerciales Supérieures de Strasbourg * Institut National Agronomique Paris-Grignon * Institut national des langues et civilisations orientales * Institut national des sciences appliquées de Lyon * Institut National Polytechnique de Grenoble * Institut Polytechnique des Sciences Avancées * Institut Supérieur de l'Aéronautique et de l'Espace * Institut Supérieur d'Electronique du Numérique (ISEN) == T == * Toulouse Business School == U == * Université de Technologie == Lähteet == Luokka:Ranskan yliopistot
Hirvensalmen vaakuna

Hirvensalmen vaakuna on Hirvensalmen kunnan tunnus, ja se on aiheeltaan puhuva vaakuna. Vaakunan selitys on ”kultakentässä musta, kävelevä hirvi, kaviot punaiset.” Hirvi tosin on sorkkaeläin eikä sillä ole kavioita. Vaakunan on suunnitellut Gustaf von Numers, ja Hirvensalmen kunnanvaltuusto hyväksyi sen kokouksessaan 22. joulukuuta 1952. Sisäasiainministeriö vahvisti vaakunan käyttöön 20. huhtikuuta 1953. == Lähteet == * * Hirvensalmi Luokka:Gustaf von Numersin suunnittelemat kunnanvaakunat Vaakuna
Pattijoen vaakuna

Pattijoen vaakuna oli Pattijoen kunnan tunnus. Vaakunan aiheen sininen palkki viittaa saman nimiseen jokeen ja kaurakimppu maatalouteen. Vaakunan selitys on ”hopeakentässä sininen palkki, jossa kultainen kauran röyhy.” Vaakunan on suunnitellut Gustaf von Numers, ja Pattijoen kunnanvaltuusto hyväksyi sen kokouksessaan 12. joulukuuta 1967. Sisäasiainministeriö vahvisti vaakunan käyttöön 15. huhtikuuta 1968. Vaakuna jäi epäviralliseksi kotiseutuvaakunaksi 2003 Pattijoen liityttyä Raahen kaupunkiin. == Lähteet == * * Pattijoki Luokka:Gustaf von Numersin suunnittelemat kunnanvaakunat Vaakuna
Maurice Halbwachs

Louis Maurice Halbwachs (11. maaliskuuta 1877 Reims, Ranska – 16. maaliskuuta 1945 Buchenwald)Halbwachs, Maurice, Bibliotheque nationale de France, päivitetty 12.6.2023, viitattu 29.8.2023 oli ranskalainen filosofi ja sosiologi, joka on luonut käsitteen kollektiivinen muisti. Halbwachs opiskeli École Normale Supérieuressa. Hän opiskeli filosofiaa Henri Bergsonin oppilaana ja sai tältä hyvin paljon vaikutteita. Myöhemmin hän jatkoi opintojaan Saksassa Göttingenin yliopistossa ja luetteloi Leibnizin tuotantoa. Palattuaan Ranskaan hän tutustui Émile Durkheimiin ja kiinnostui sosiologiasta. Hänestä tuli L'Année Sociologiquen toimittajakunnan jäsen, ja yhdessä François Simiandin kanssa hän vastasi tilastotieteen ja taloustieteen osastosta. Hän palasi 1909 Berliiniin opiskelemaan marxismia. Ensimmäisen maailmansodan jälkeen hänestä tuli Strasbourgin yliopiston sosiologian ja pedagogiikan professori kymmeneksi vuodeksi, ja sen jälkeen hän siirtyi vierailevaksi professoriksi Chicagon yliopistoon, josta hänet kutsuttiin Sorbonneen 1935. Hän opetti sosiologiaa ja työskenteli Marcel Maussin kanssa, ja hän toimitti julkaisua Annales de Sociologie, joka oli L'Année Sociologiquen seuraaja. Vuonna 1944 hänelle myönnettiin Ranskan korkeimpiin kuuluva kunnianosoitus, tuoli Collège de Francessa. Saksan miehitettyä Pariisin Halbwachs pidätettiin, ja hän joutui Buchenwaldiin, jossa hän kuoli 1945 punatautiin. ==Teokset== *La mémoire collective, Paris, Presses Universitaires de France, 1950 ==Lähteet== ==Aiheesta muualla== * Halbwachsin elämän aikajana Luokka:Ranskalaiset filosofit Luokka:Ranskalaiset sosiologit Luokka:Vuonna 1877 syntyneet Luokka:Vuonna 1945 kuolleet
Arashi (yhtye)

Arashi (, ’myrsky’) on vuonna 1999 debytoinut japanilainen poikabändi, joka toimii idolitehdas Johnny & Associatesin alaisuudessa. Se on yksi maan suosituimmista idoliryhmistä. Viisijäsenisen yhtyeen jäsenet ovat Kazunari Ninomiya, Jun Matsumoto, Masaki Aiba, Shō Sakurai ja Satoshi Ōno. Vuonna 2014 Arashi oli myynyt yli 20 miljoonaa singleä. Musiikin lisäksi yhtye ja sen jäsenet ovat esiintyneet televisiossa ja ääninäyttelijöinä. 2010-luvulla Arashi isännöi usean vuoden ajan NHK:n Kōhaku-utagassen -musiikkiohjelmaa. == Diskografia == === Studioalbumit === * Arashi No. 1 ichigō: Arashi wa Arashi o yobu! (2001) * Here We Go! (2002) * How's It Going? (2003) * Iza, Now! (2004) * One (2005) * Arashic (2006) * Time (2007) * Dream ”A” Live (2008) * Boku no mite iru fūkei (2010) * Beautiful World (2011) * Popcorn (2012) * Love (2013) * The Digitalian (2014) * Japonism (2015) * Are You Happy? (2016) * Untitled (2017) * This Is Arashi (2020) == Lähteet == == Aiheesta muualla == *Yhtyeen internetsivut Luokka:Japanilaiset idoliryhmät Luokka:Japanilaiset poikabändit Luokka:Japanilaiset yhtyeet
Andienkrassi

Andienkrassi (Lepidium meyenii), myös maca ja perun ginseng, on krassien (Lepidium) sukuun ja ristikukkaisten (Brassicaceae) heimoon kuuluva, ravinteikkaana pidetty juurikasvi. Macaa on käytetty kasvin kotimaassa Perussa tuhansia vuosia. Maca on niin sanottu adaptogeeni, jonka on väitetty lisäävän kehon suorituskykyä ja kestävyyttä.http://www.superfoodit.com/maca.html Kasvin on katsottu sisältävän muun muassa 18 aminohappoa, erilaisia kasvisteroleja ja runsaasti mineraaleja. Niin sanottua superruokavaliota noudattavat uskovat, että maca toimii hormonitoiminnan tasapainottajana kummallakin sukupuolella. Macan epäillyt vaikutukset seksuaalisen halukkuuden lisääntymiseen tunnetaan Perun vanhoissa kulttuureissa. Maca-valmisteet saattavat toimia estrogeenin tavoin. Macan suosio on lisääntynyt räjähdysmäisesti länsimaissa viimeisen kymmenen vuoden aikana. Tutkimuksissa sekä eläimillä että ihmisillä sen on todettu muun muassa lisäävän siemennesteen määrää ja laatua, mikä selittänee sen vahvaa osittain sepitettyä historiaa afrodisiakkina. == Lähteet == == Aiheesta muualla == *Maca valloittaa maailmaa *ITIS: Lepidium meyenii * Lepidium peruvianum Luokka:Krassit Luokka:Ihmisravinnoksi käytetyt kasvit Luokka:Lääkekasvit Luokka:Seulonnan keskeiset artikkelit
Helsingin päävartio

Helsingin päävartio on vartiorakennus ja kortteli Helsingin Kruununhaassa. Se sijaitsee Presidentinlinnaa vastapäätä osoitteessa Mariankatu 1. Korttelin rakennukset ovat suurimmilta osin vuodelta 1843. Korttelissa sijaitsee vartiorakennuksen lisäksi Presidentinlinnan talousrakennus, joka sisältää toimistoja, huoltotiloja, autotalleja ja asuntoja.Maaluoto, Marko: Helsingin päävartio ja tasavallan presidentin linnan talousrakennus 1757–2014. Teoksessa Vala ja velvoite: näkökulmia sotilasperinteeseen III. Sotilasperinteen Seura, 2015.. Päävartion näkyvin osa on sen etupihalla sijaitseva aulavartio. Aulavartiossa seisoo vartiomies vuoden jokaisena päivänä kello 7.45–22. Vartiovuorot kestävät tyypillisesti tunnin. Vartiomiehet valitaan Kaartin jääkärirykmentissä sotilaspoliiseina palvelevista varusmiehistä. Helsingin päävartio sijaitsi 1820–1840-luvuilla Tuomiokirkon kivijalassa. Kun Heidenstrauchin talo kunnostettiin Keisarilliseksi palatsiksi (ja myöhemmäksi Presidentinlinnaksi) vuonna 1843, myös päävartio päätettiin siirtää sen yhteyteen. Historiallisesti päävartio on ollut koko Helsingin varuskunnan vartioinnin keskuspaikka, josta on vartioitu varuskunnan tärkeimpiä sotilaskohteita, sotilaiden käytöstä ja sotilaskohteiden järjestystä. Siellä on myös pidetty kiinniotettuja sotilaita. == Lähteet == == Aiheesta muualla == Luokka:Kruununhaka Luokka:Suomen 1800-luvulla rakennetut rakennukset ja rakennelmat
Gojimarja

Gojimarja eli susimarja on nimitys kahden pukinpensaiden sukuun kuuluvan lajin, pukinpensaan eli aitapukinpensaan (Lycium barbarum) ja kiinanpukinpensaan (Lycium chinense) marjoille, joilla on pitkä historia ravintona ja lääkekasvina Itä-Aasiassa, varsinkin läntisessä Kiinassa, kuten Tiibetissä.Yu MS, Leung SK, Lai SW, et al (2005). Neuroprotective effects of anti-aging oriental medicine Lycium barbarum against beta-amyloid peptide neurotoxicity. Exp. Gerontol. 40 (8-9): 716–727. Lajit kasvavat alkuperäisinä Itä-Aasiassa. Nimi gojimarja on otettu käyttöön vasta 2000-luvun alussa. Tämä nimi tulee englannin kielen ja kenties joidenkin kiinalaisten murteiden välityksellä kiinan kielen sanasta 枸杞 [gǒuqǐ], joka suomalaisilla aakkosilla ääntyisi lähinnä "gou´thsi". Marjasta on käytetty Suomessa myös pitkään nimeä susimarja, joka vastaa englannin alkuperäisempää nimeä wolfberry. Kiinankielisellä nimellä ei ole merkitystä, jonka voisi kääntää. Marja sisältää runsaasti antioksidantteja, muun muassa karotenoideja ja flavonoideja.Wang Q, Qiu Y, He SP, Chen YY. Chemical constituents of the fruit of Lycium barbarum L. J Chin Pharm Sci 1988; 7: 218–220 Se sisältää myös polysakkarideja (23 %), 21 hivenainetta, vitamiineja (varsinkin B-ryhmän) ja 18 aminohappoa. Marjan painosta 10–14 % on proteiinia. Kuivattua gojimarjaa markkinoidaan superruokana, sitä myydään myös jauheena ja mehuna. Vuosina 2009–2010 suurin osa Tullilaboratoriossa tutkituista susimarjaeristä ylitti silloin sallitut torjunta-ainepitoisuudet, ja ne hylättiin. Vuonna 2010 EU- lakia kuitenkin muutettiin niin, että susimarja luokiteltiin tomaatiksi, jolle sallitaan suuremmat raja-arvot. Luokitusmuutoksen jälkeen Suomeen tuodut susimarjaerät ovat olleet uusien raja-arvojen puitteissa. == Katso myös == * Superruoka ==Lähteet== Luokka:Marjat Luokka:Viljeltävät ravintokasvit Luokka:Seulonnan keskeiset artikkelit Luokka:Koisokasvit
James Dunn

James Howard Dunn (2. marraskuuta 1901 New York, New York – 3. syyskuuta 1967 Santa Monica, Kalifornia) oli yhdysvaltalainen näyttelijä. ==Ura== Hän aloitti uransa vaudevillenäyttelijänä. Hän aloitti elokuvauransa 1920-luvun lopussa. Hän loi laajan uran niin elokuvissa kuin myöhemmin televisiossakin. Vuonna 1934 hän näytteli peräti neljässä elokuvassa Shirley Templen kanssa. Hän sai parhaan miessivuosan Oscarin elokuvasta Brooklynissä kasvoi puu (A Tree Grows in Brooklyn, 1945). Hän keskittyi 1950- ja 1960-luvuilla luomaan uraa lähinnä televisiossa. Hän on saanut urastaan kaksi tähteä Hollywood Walk of Famelle, toisen elokuvista ja toisen televisiosta. ==Yksityiselämä== James Dunn oli naimisissa kolme kertaa, joista viimeinen avioliitto kesti hänen kuolemaansa saakka. Lapsia hänellä ei tiettävästi kuitenkaan ollut. Hän kuoli 65-vuotiaana mahaleikkauksesta seuranneisiin komplikaatioihin. ==Aiheesta muualla== * James Dunn NNDB:ssä * James Dunnin tekemät roolit Broadwaylla Luokka:Yhdysvaltalaiset näyttelijät Luokka:Hollywood Walk of Fame Luokka:Oscar-palkinnon saajat Luokka:Vaudeville-esiintyjät Luokka:Vuonna 1901 syntyneet Luokka:Vuonna 1967 kuolleet
Barry Fitzgerald

Barry Fitzgerald (10. maaliskuuta 1888 Dublin, Irlanti – 14. tammikuuta 1961 Dublin, Irlanti) oli irlantilainen teatteri-, elokuva- ja televisionäyttelijä. Hän loi Hollywoodissa menestyksekkään uran näytellen muun muassa elokuvissa Hätä ei lue lakia (1938), Vaarallisilla vesillä (1940), Vihreä oli laaksoni (1941), Kulje tietäni (1944), Eikä yksikään pelastunut (1945), Alaston kaupunki (1948) ja Vaitelias mies (1952). Hän voitti sekä parhaan miessivuosan Oscar-palkinnon että parhaan miessivuosan Golden Globen elokuvasta Kulje tietäni. == Elämä ja ura == Hänen ensimmäinen elokuva ilmestyi vuonna 1924 Isossa-Britanniassa. Kokopäiväiseksi näyttelijäksi hän ryhtyi kuitenkin vasta vuonna 1929. Seuraavana vuonna hän näytteli Alfred Hitchcockin ohjaamassa elokuvassa Juno ja riikinkukko (1930). Hänen ensimmäinen Hollywood-elokuva oli John Fordin ohjaama Vallankumouksen pyörteissä (1936). Fitzgerald muutti vuonna 1959 takaisin Irlantiin, missä kuoli sydänkohtaukseen 72-vuotiaana vuonna 1961. Hän on saanut urastaan kaksi tähteä Hollywood Walk of Famelle, toisen elokuvista ja toisen televisiosta. Irlannissa julkaistiin hänen syntymänsä satavuotispäivän kunniaksi postimerkki vuonna 1988. == Lähteet == == Aiheesta muualla == * Barry Fitzgerald NNDB:ssä. * Barry Fitzgeraldin tekemät teatteriroolit Broadwaylla. Luokka:Irlantilaiset näyttelijät Luokka:Hollywood Walk of Fame Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1888 syntyneet Luokka:Vuonna 1961 kuolleet
Arkkupeitto

Arkkupeitto on ruumisarkun päälle levitettävä suuri (noin 2,5 × 1,6 metriä), kulmista pyöristetty peite, jota käytetään muistotilaisuuden ajan. Arkkupeiton käyttö sopii yksinkertaiselle ruumisarkulle ja tilaisuuksiin, joissa arkkua ei kanneta hautaan. Arkkupeitto voi olla vainajan omaisten tai se voidaan vuokrata hautaustoimistosta. == Lähteet == Luokka:Hautaus
Harold Russell

Harold John Russell (14. tammikuuta 1914 North Sydney, Nova Scotia, Kanada - 29. tammikuuta 2002 Needham, Massachusetts, Yhdysvallat) oli kanadalais- yhdysvaltalainen toisen maailmansodan veteraani, josta tuli ensimmäinen Oscar- palkinnon voittanut amatöörinäyttelijä. Hän on myös ainoa, joka on voittanut kaksi Oscar-palkintoa samasta roolista. ==Ura== Harold Russell syntyi Kanadassa, mutta muutti perheensä kanssa Massachusettsiin Yhdysvaltoihin vuonna 1933. Hän liittyi armeijaan heti Japanin hyökättyä Pearl Harboriin. Hän menetti molemmat kätensä sodassa. Toivuttuaan hän opiskeli Bostonin yliopistossa ja esiintyi armeijan sotaveteraanien kuntoutuksesta kertovassa elokuvassa Diary of a Sergeant. William Wyler näki elokuvan ja halusi Russellin Homer Parrishin rooliin elokuvaan Parhaat vuodet (1946). Harold Russell voitti roolistaan parhaan miessivuosan Oscar-palkinnon. Hän sai roolistaan myös Kunnia-Oscarin, koska hänen roolityönsä sanottiin tuovan toivoa ja rohkeutta sotaveteraanien elämään. Hän voitti myös erikois-Golden Globen parhaana amatöörinäyttelijänä. Parhaiden vuosien jälkeen hän näytteli parissa elokuvassa; Ratkaisu (Inside Moves, 1980) ja Dogtown (1997), minkä lisäksi hän pariin otteeseen vieraili televisiosarjoissa. Hän kirjoitti kaksi omaelämäkertaa; Victory in My Hands (1949) ja The Best Years of My Life (1981). Hän on saanut elokuvaurastaan tähden Hollywood Walk of Famelle. ==Yksityiselämä== Harold Russell oli naimisissa Rita Russell-Nixonin kanssa aina vuodesta 1944 tämän kuolemaan 1978 asti. Haroldilla ja Ritalla oli yhteinen lapsi, jonka lisäksi perheeseen kuului poika vaimon aiemmasta avioliitossa. Vuonna 1981 Harold meni naimisiin Betty Marshallin kanssa, ja tämä avioliitto kesti aina Haroldin kuolemaan asti. Harold kuoli sydänkohtaukseen 88-vuotiaana. ==Lähteet== ==Aiheesta muualla== * Harold Russell NNDB:ssä Luokka:Kanadalaiset elokuvanäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Oscar-palkinnon saajat Luokka:Golden Globe -palkinnon saajat Luokka:Yhdysvaltalaiset toisen maailmansodan sotilaat Luokka:Amputoidut henkilöt Luokka:Vuonna 1914 syntyneet Luokka:Vuonna 2002 kuolleet
Kellokosken Alku

Kellokosken Alku Ry (alk. Woimistelu ja Urheiluseura Alku) on vuonna 1926 perustettu kellokoskelainen yleisseura. Seurassa on harrastettu mm. yleisurheilua, hiihtoa, voimistelua, painia, nyrkkeilyä, pesäpalloa, pyöräilyä, jalkapalloa, lentopalloa, koripalloa, jääpalloa, pöytätennistä, uintia, suunnistusta, painonnostoa, jääkiekkoa ja salibandyä. Seurassa on noin 400 aktiiviharrastajaa. Jalkapallopuolella toimii 7 juniorijoukkuetta, 4 miesten joukkuetta ja jalkapallokoulu. Jääkiekon puolella on 5 juniorijoukkuetta (joista 2 tyttöjoukkuetta) ja miesten edustusjoukkue sekä miesten harraste- eli Köppäkiekko. KelA on osakkaana Kellokosken jäähalliyhtiössä ja Järvenpään Fortum-hallissa. KelA on myös osakkaana Järvenpään Monitoimihallissa. Lisäksi seuralla on talkoovoimin ylläpidettävä kesänviettopaikka Rääveli Heinolassa, mitä seuran jäsenet voivat vuokrata käyttömaksua vastaan. Kaikkien ikäryhmien joukkueissa noudatetaan lajiliittojen sääntöjä ja huomioidaan lajiliittojen antamat suositukset. KelA on jääkiekon sinettiseura.http://kellokoskenalku.sporttisaitti.com/ Kellokosken Alun miesten jalkapallojoukkue pelasi Suomen Palloliiton Uudenmaan piirin kolmannen divisioona lohkossa kauden 2018. == Lähteet == ==Aiheesta muualla== *Seuran viralliset kotisivut Luokka:Suomalaiset jääkiekkoseurat Luokka:Tuusulalaiset urheiluseurat Luokka:Vuonna 1926 perustetut urheiluseurat 5 Luokka:Suomen Työväen Urheiluliiton jäsenseurat
PEPO Hockey

PEPO Hockey (PEPO HC) on lappeenrantalainen jääkiekkoseura, jonka edustusjoukkue pelaa Suomen kolmanneksi korkeimmalla sarjatasolla Suomi-Sarja. Historiansa 39 ensimmäistä vuotta PEPO kuului vuonna 1958 perustetun Uus- Lavolan Peli-Poikien alaisuuteen kunnes jääkiekkotoiminta erosi omaksi seurakseen. PEPO Hockey ry rekisteröitiin 18. kesäkuuta 1999. PEPO pelasi kaudet 2002–2004 kolmanneksi korkeimmalla sarjatasolla Suomi-sarjassa. Ensimmäisellä kaudella se ylsi sarjan pudotuspeleihin, jossa se hävisi Diskokselle ja jäi ulos Mestiksen nousukarsinnoista. Jälkimmäisellä kaudella se säilytti sarjapaikkansa karsintojen kautta, mutta päätti lopulta luopua paikasta ja jatkaa toimintaa III-divisioonassa, josta se on sittemmin noussut II-divisioonaan. PEPOn tunnetuin kasvatti on SaiPassa, Jokereissa ja Joensuun Kiekko-Pojissa SM-liigaa pelannut Ossi Lairi. Monet edustusjoukkueen pelaajista ovat kaupungin suuremman seuran SaiPan entisiä junioreita. PEPOlla itsellään on edustusjoukkueen lisäksi kolme juniorijoukkuetta. == Lähteet == == Aiheesta muualla == * PEPO Hockeyn sivusto Luokka:Suomalaiset jääkiekkoseurat Luokka:Lappeenrantalaiset urheiluseurat
Celebration (Uriah Heepin albumi)

Celebration on Uriah Heepin 22. studioalbumi, joka julkaistiin 26. lokakuuta 2009. Se juhlisti yhtyeen 40-vuotista uraa ja sisälsi uusia studioversioita yhtyeen klassikkokappaleista. Mukana oli myös kaksi uutta kappaletta, ”Only Human” ja ”Corridors of Madness”. Albumista julkaistiin myös erikseen Deluxe Edition, joka sisältää Live at Sweden Rock Festival 2009 -DVD:n. Lisäksi julkaistiin Collector's Edition, joka sisältää studio-CD:n lisäksi 7"-singlen kitaristi Mick Boxin nimikirjoituksella. ==Kappaleet== # # # # # # # # # # # # # # ===Deluxe Editionin DVD: Live at Sweden Rock Festival 2009=== #Sunrise #Stealin' #Gypsy #Look at Yourself #July Morning #Easy Livin' #Lady in Black ===Collector's Editionin 7" single=== *Molemmat kappaleet äänitetty konsertissa Sweden Rock Festival 2009:ssä. A-puoli #Ghost of the Ocean B-puoli # * Angels Walk Behind You == Kokoonpano == * Mick Box – kitara, taustalaulu * Trevor Bolder – bassokitara, taustalaulu * Phil Lanzon – kosketinsoittimet, taustalaulu * Bernie Shaw – laulu * Russell Gilbrook – rummut, taustalaulu == Arvostelut == * AllMusic: AllMusic review == Lähteet == Luokka:Uriah Heepin albumit Luokka:Vuoden 2009 albumit
Domingo Cisma

Domingo Cisma González (s. 9. helmikuuta 1982 Sevilla, Espanja) on espanjalainen jalkapalloilija. Hän on viimeksi edustanut Espanjan Primera Divisiónissa pelaavaa Atlético Madridia ja on pelipaikaltaan vasen laitapuolustaja. == Ura == Aloitettuaan ammattilaisuransa Cisma pelasi alempien sarjatasojen joukkueissa Ayamontessa ja Atlético Madridin reservijoukkueessa. Kaudeksi 2005–2006 hän siirtyi Almeríaan. Hän pelasi toisella kaudellaan 20 ottelua ja teki niissä yhden maalin, kun joukkue nousi kauden päätteeksi maan pääsarjaan Primera Divisióniin. Heinäkuussa 2008 Cisma siirtyi kauden kestävällä lainasopimuksella juuri pääsarjaan nousseeseen Numanciaan. Hän teki ensimmäisen maalinsa pääsarjassa 26. lokakuuta 2008 ottelussa Racing Santanderia vastaan. 18\. toukokuuta 2010 hän teki sopimuksen Racing Santanderin kanssa.El Racing ficha a los laterales Cisma, del Almería, y Francis, del Xerez Marca (viitattu 18.5.2010). Elokuussa 2012 Cisma solmi vuoden mittaisen sopimuksen Atlético Madridin kanssa.Domingo Cisma firma por un año por el Atlético de Madrid clubatleticodemadrid.com (viitattu 28.8.2012). Atlético riveissä hän voitti Espanjan Cupin.Cisma zerozero.pt (viitattu 3.7.2013). Kauden päätyttyä seura ei tarjonnut Cismalle uutta sopimusta.Tiago está sin equipo Goal.com (viitattu 3.7.2013). == Lähteet == == Aiheesta muualla == * Esittely BDFutbol -sivustolla Luokka:Espanjalaiset jalkapalloilijat Luokka:Vuonna 1982 syntyneet Luokka:Elävät henkilöt